pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลชื่นชมนักวิจัยไทย! เก่ง คิดค้นอนุภาคนาโนจากเปลือกหอยแมลงภู่ดูดซับคราบน้ำมัน คว้ารางวัล Gold medal และ WIIPA Special A จากเวทีนานาชาติ
วันอังคารที่ 4 กรกฎาคม 2566
04/07/2566
รัฐบาลชื่นชมนักวิจัยไทย! เก่ง คิดค้นอนุภาคนาโนจากเปลือกหอยแมลงภู่ดูดซับคราบน้ํามัน คว้ารางวัล Gold medal และ WIIPA Special A จากเวทีนานาชาติ
รัฐบาลชื่นชมนักวิจัยไทย! เก่ง คิดค้นอนุภาคนาโนจากเปลือกหอยแมลงภู่ดูดซับคราบน้ํามัน คว้ารางวัล Gold medal และ WIIPA Special A จากเวทีนานาชาติ
วันที่ 4 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมนักวิจัยไทยเก่ง ประสบความสําเร็จได้รับรางวัลนานาชาติ สร้างชื่อเสียงให้กับประไทย โดย ดร. ชุติพันธ์ เลิศวชิรไพบูลย์ นักวิจัย จากศูนย์นาโนเทคโนโลยีแห่งชาติ (นาโนเทค) ร่วมกับจุฬาลงกรณ์มหาวิทยาลัย และภาคเอกชน ศึกษาวิจัยเรื่อง อนุภาคนาโนอะราโกไนต์สําหรับทําความสะอาดคราบน้ํามัน ภายใต้โครงการ “ต้นแบบผลิตภัณฑ์มูลค่าสูงแปรรูปจากเปลือกหอยแมลงภู่เหลือทิ้ง” ซึ่งได้รับทุนสนับสนุนจากสํานักงานการวิจัยแห่งชาติ (วช.) เพื่อพัฒนาสินค้านวัตกรรมที่นําเอกลักษณ์และสมบัติเฉพาะของแคลเซียมคาร์บอเนตเปลือกหอยแมลงภู่ มาใช้ประโยชน์ในมิติต่างๆ ผ่านอนุภาคนาโนอะราโกไนต์ (Aragonite nanoparticles) สามารถตอบโจทย์นโยบายรัฐบาลเรื่องโมเดลเศรษฐกิจ BCG ด้านเศรษฐกิจสีเขียว (Green Economy) และเป็นส่วนหนึ่งในการสร้างระบบเศรษฐกิจหมุนเวียนที่เน้นการแปลงของเสียให้เป็นแหล่งรายได้
สําหรับงานวิจัยชิ้นนี้ ได้รับรางวัลระดับนานาชาติ 2 รางวัล คือ รางวัล Gold medal และ รางวัล WIIPA Special Award จาก World Invention Intellectual Property Associations (WIIPA) จากการประกวดสิ่งประดิษฐ์และนวัตกรรมระดับนานาชาติ ในงาน “The 6th China (Shanghai) International Invention & Innovation Expo 2023” ภายใต้งาน “The 9th China (Shanghai) International Technology Fair” ที่จัดขึ้นระหว่างวันที่ 15 – 17 มิถุนายน 2566 ณ นครเซี่ยงไฮ้ สาธารณรัฐประชาชนจีน
“อนุภาคนาโนอะราโกไนต์ จากเปลือกหอยแมลงภู่ในรูปผงนั้น มีความบริสุทธิ์สูง ซึ่งทีมวิจัยได้ปรับเปลี่ยนสมบัติเชิงพื้นผิวเพื่อเพิ่มประสิทธิภาพในกําจัดคราบน้ํามัน เมื่อนําต้นแบบฟองน้ําเคลือบอนุภาคนาโนอะราโกไนต์มาเช็ดพื้นผิวที่เปื้อนน้ํามัน พบว่า สามารถใช้งานได้เป็นอย่างดี โดยที่พื้นผิวที่ผ่านการเช็ด ไม่มีคราบมันเหลือทิ้ง โดยสามารถต่อยอดใช้กับพื้นผิวที่เปื้อนน้ํามันไม่มากได้ หรือทําให้อยู่ในรูปของเหลวเพื่อใช้สเปรย์บนพื้นผิวที่เปื้อนให้ดูดซับน้ํามันได้ ทั้งนี้ ทีมวิจัยโดยนาโนเทคและจุฬาลงกรณ์มหาวิทยาลัย เตรียมต่อยอดใช้อนุภาคนาโนอะราโกไนต์จากเปลือกหอยแมลงภู่ในการดูดซับน้ํามันในพื้นที่ท่าจอดเรือ โดยอาจจะตั้งสถานีกรองน้ําทะเลที่อาจปนเปื้อนน้ํามันที่ใช้อนุภาคนาโนอะราโกไนต์เคลือบไส้กรองทดแทนการใช้สารเคมี เพื่อทําความสะอาดก่อนบําบัดในขั้นต่อไป ขณะนี้อยู่ระหว่างทําข้อเสนอโครงการเพื่อขอทุนวิจัยต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-ออมสินขนโปรร่วม Money Expo หาดใหญ่ ชูสลากออมสินลุ้นรางวัลใหญ่รวมมูลค่า 60 ล้านบาท สินเชื่อเคหะดอกเบี้ย 1.11% คงที่ 3 เดือน พร้อมขบวนสินเชื่อรักษ์โลกและสิ่งแวดล้อม
วันอังคารที่ 4 กรกฎาคม 2566
04/07/2566
ออมสินขนโปรร่วม Money Expo หาดใหญ่ ชูสลากออมสินลุ้นรางวัลใหญ่รวมมูลค่า 60 ล้านบาท สินเชื่อเคหะดอกเบี้ย 1.11% คงที่ 3 เดือน พร้อมขบวนสินเชื่อรักษ์โลกและสิ่งแวดล้อม
ธนาคารออมสินเข้าร่วมงาน Money Expo หาดใหญ่ ครั้งที่ 13 จัดบูธภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” ณ เซ็นทรัลหาดใหญ่ ระหว่างวันที่ 7-9 ก.ค.2566
ธนาคารออมสินเข้าร่วมงาน Money Expo หาดใหญ่ ครั้งที่ 13 ณ เซ็นทรัลหาดใหญ่ นําเสนอผลิตภัณฑ์ทางการเงินมากมายที่จัดโปรโมชันสําหรับลูกค้าและผู้เข้าชมงานเฉพาะงานนี้เท่านั้น ได้แก่ แคมเปญสลากออมสินพิเศษ 2 ปี ที่จัดอย่างต่อเนื่อง หลังจากมีเสียงตอบรับจํานวนมากจากผู้ฝาก โดยยังคงรางวัลปกติที่มีเงินรางวัลที่ 1 จํานวน 30 ล้านบาท และเพิ่มรางวัลพิเศษ 30 ล้านบาท รวมมูลค่าเงินรางวัลสูงสุดถึง 60 ล้านบาท รับฝากทั้งแบบใบสลากและสลากดิจิทัล เงินฝากเผื่อเรียก Protect Life มอบสิทธิประโยชน์ความคุ้มครองชีวิตจากอุบัติเหตุวงเงินสูงสุด 10 ล้านบาท เพียงเปิดบัญชีขั้นต่ํา 100 บาท ไม่จํากัดเงินฝากสูงสุด อัตราดอกเบี้ย 0.15% ต่อปี รับฝากบุคคลธรรมดาสัญชาติไทยอายุ 15-69 ปี
สําหรับผลิตภัณฑ์สินเชื่อมีโปรโมชัน สินเชื่อเคหะ อัตราดอกเบี้ยคงที่ 1.11% นาน 3 เดือน เฉลี่ย 3 ปี เท่ากับ 3.819% ต่อปี ฟรีค่าจัดทํานิติกรรมสัญญา และค่าบริการสินเชื่อ โดยผู้สนใจต้องลงทะเบียนจองสิทธิ์ระหว่างวันที่ 7-9 ก.ค. 2566 เท่านั้น อีกทั้งยังจัดโปรโมชันสินเชื่อเพื่อรักษ์โลกและสิ่งแวดล้อม กลุ่มผลิตภัณฑ์ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก นําเสนอสินเชื่อ GSB Green Home Loan สําหรับผู้บริโภครายย่อยที่ต้องการซื้อบ้านประหยัดพลังงาน ส่วนผู้ที่ต้องการใช้พลังงานทดแทนเพื่อลดภาระค่าไฟ ทั้งยังได้มีส่วนช่วยลดการปล่อยก๊าซเรือนกระจก สามารถใช้สินเชื่อ GSB Go Green สําหรับติดตั้งแผงโซล่าร์ หรือซื้อรถยนต์ไฟฟ้า (EV) หรือรถยนต์ไฮบริด ดอกเบี้ยคงที่ต่ําสุด 1.99% ต่อปี เงินงวดผ่อนต่ํา เดือนที่ 1-3 แสนละ 199 บาทต่อเดือน นอกจากนี้ ยังมีสินเชื่อ GSB for BCG Economy สําหรับผู้ประกอบการที่ต้องการเงินทุนหมุนเวียนทําธุรกิจตามโมเดลเศรษฐกิจ BCG (Bio/Circular/Green) เช่น โรงไฟฟ้า อุตสาหกรรมยานยนต์และการขนส่ง อุตสาหกรรมท่องเที่ยวและบริการ อัตราดอกเบี้ยต่ําสุดนาน 2 ปี รีไฟแนนซ์ได้ ผ่อนนาน 10 ปี และไม่จํากัดวงเงินกู้
มหกรรมการเงินหาดใหญ่ ธนาคารออมสินจัดบูธภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” สอดคล้องตามยุทธศาสตร์ธนาคารเพื่อสังคมที่มุ่งเน้นดําเนินการตามกรอบ ESG โดยให้ความสําคัญตั้งแต่กระบวนการจัดทําบูธที่เลือกใช้วัสดุที่เป็นมิตรต่อสิ่งแวดล้อม การออกแบบผลิตภัณฑ์และบริการที่เน้นสร้างผลกระทบเชิงบวกต่อสังคม รวมถึงมีกิจกรรมเชิญชวนดูแลสิ่งแวดล้อม จึงขอเชิญชวนพี่น้องประชาชนชาวหาดใหญ่และจังหวัดใกล้เคียง เยี่ยมชมบูธธนาคารออมสินในงานมหกรรมการเงินหาดใหญ่ ครั้งที่ 13 ได้ที่เซ็นทรัลหาดใหญ่ ระหว่างวันที่ 7-9 ก.ค. 2566
รัฐบาลไทย-ข่าวทำเนียบรัฐบาล-i.Industry ระบบทะเบียนลูกค้ากระทรวงอุตสาหกรรมแบบ One Stop Service ลดขั้นตอน ลดความยุ่งยาก ลดปริมาณเอกสาร
วันอังคารที่ 4 กรกฎาคม 2566
04/07/2566
i.Industry ระบบทะเบียนลูกค้ากระทรวงอุตสาหกรรมแบบ One Stop Service ลดขั้นตอน ลดความยุ่งยาก ลดปริมาณเอกสาร
i.Industry ระบบทะเบียนลูกค้ากระทรวงอุตสาหกรรมแบบ One Stop Service ลดขั้นตอน ลดความยุ่งยาก ลดปริมาณเอกสาร
i.Industry ระบบทะเบียนลูกค้ากระทรวงอุตสาหกรรมแบบ One Stop Service ลดขั้นตอน ลดความยุ่งยาก ลดปริมาณเอกสาร
อํานวยความสะดวกในทุกมิติ ครบครันทุกบริการ เชื่อมต่อทุกหน่วยงานที่ดูแล ได้แก่
- Digital Survey แบบฟอร์มสํารวจข้อมูลดิจิทัล
- Digital-Payment บริการชําระเงินผ่านระบบดิจิทัล
- Digital-License บริการยื่นขอใบอนุญาตออนไลน์
- Digital-Service บริการอุตสาหกรรมดิจิทัล
4 ขั้นตอนเพื่อสมัครใช้งาน
1. สมัครสมาชิกผ่าน https://i.industry.go.th หรือ Scan QR Code เข้าระบบ ด้วยข้อมูลเจ้าของกิจการหรือพนักงาน
2. เพิ่มข้อมูลกิจการตามประเภทกิจการ อาทิ บุคคลธรรมดา นิติบุคคล วิสาหกิจชุมชน เป็นต้น
3. เพิ่มข้อมูลโรงงาน (ถ้ามี)
4. เลือกบริการ อาทิ การรายงานข้อมูลกลาง ECO Sticker ขอใช้บริการซอฟแวร์ และค่าธรรมเนียมโรงงาน เป็นต้น
#กระทรวงอุตสาหกรรม #iIndustry #iSingleForm
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี การค้าชายแดนและผ่านแดนไทย เดือนพฤษภาคม ขยายตัว 4.9% มูลค่ารวมกว่า 1.5 แสนล้านบาท ภาพรวม 5 เดือนแรกของปี 2566 ส่งออกเพิ่มขึ้น 4.3%
วันอังคารที่ 4 กรกฎาคม 2566
​โฆษกรัฐบาลเผย นายกฯ ยินดี การค้าชายแดนและผ่านแดนไทย เดือนพฤษภาคม ขยายตัว 4.9% มูลค่ารวมกว่า 1.5 แสนล้านบาท ภาพรวม 5 เดือนแรกของปี 2566 ส่งออกเพิ่มขึ้น 4.3%
พร้อมสนับสนุนกําหนดแนวทางกระตุ้นเศรษฐกิจครึ่งปีหลัง
วันนี้ (4 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีต่อภาพรวมสถานการณ์การค้าชายแดนและการค้าผ่านแดนไทย ช่วงเดือนพฤษภาคม 2566 มูลค่าการค้าขยายตัว 4.9% ถือว่าปรับตัวดีขึ้นต่อเนื่อง การค้าและการส่งออกในช่วง 5 เดือนแรกของปี 2566 เพิ่มขึ้น 4.3% ทั้งนี้ นายกรัฐมนตรีกําชับหน่วยงานที่เกี่ยวข้อง วางแนวทางเชิงรุกตามนโยบายรัฐบาล กระตุ้นเศรษฐกิจช่วงครึ่งปีหลัง ผลักดันการเปิดด่านและจุดผ่านด่านเพิ่มเติม พร้อมเชื่อมโยงโครงสร้างพื้นฐาน เพื่อเพิ่มขีดความสามารถทางการแข่งขันของประเทศ
โฆษกประจําสํานักนายกรัฐมนตรี กล่าวว่า กระทรวงกระทรวงพาณิชย์ รายงานตัวเลขการค้าชายแดนและผ่านแดนไทย เดือนพฤษภาคม 2566 มีมูลค่ารวม 153,827 ล้านบาท เพิ่มขึ้น 4.9% เมื่อเทียบกับปี 2565 และไทยได้ดุลการค้า รวม 24,966 ล้านบาท โดยการค้าชายแดนกับ 4 ประเทศ ได้แก่ มาเลเซีย สปป.ลาว เมียนมา และกัมพูชา มีมูลค่าการค้ารวม 82,418 ล้านบาท ซึ่งไทยได้ดุลการค้าประมาณ 26,001 ล้านบาท ขณะที่การค้าผ่านแดนไปจีน เวียดนาม สิงคโปร์ และประเทศอื่น ๆ มีมูลค่าการค้ารวม 71,409 ล้านบาท เพิ่มขึ้น 22.9% เมื่อเทียบกับปี 2565 โดยในภาพรวม 5 เดือน (มกราคม – พฤษภาคม) ปี 2566 ไทยส่งออกผ่านการค้าชายแดนและผ่านแดน รวม 420,739 ล้านบาท เพิ่มขึ้น 4.3% เมื่อเทียบกับปี 2565 ทั้งนี้ สถานการณ์การค้าชายแดนและการค้าผ่านแดนไทย ช่วงครึ่งปีหลังคาดว่าจะปรับตัวดีขึ้นอีก โดยกระทรวงพาณิชย์ได้เร่งผลักดันการเปิดด่านและจุดผ่านแดนเพิ่มเติมอย่างต่อเนื่อง ซึ่งจะมีส่วนช่วยอํานวยความสะดวกและสนับสนุนการค้าชายแดนและผ่านแดนไทยให้ขยายตัวมากขึ้น
“นายกรัฐมนตรีขอบคุณหน่วยงานที่เกี่ยว ขานรับแนวนโยบายของรัฐบาล ผลักดันมูลค่าการค้าชายแดนและผ่านแดนไทยเพิ่มขึ้นอย่างต่อเนื่อง ส่งผลดีต่อตัวเลขดุลการค้าของไทย ถือเป็นสัดส่วนที่สําคัญต่อมูลค่าการระหว่างประเทศของไทยที่เพิ่มขึ้น และช่วยขับเคลื่อนการเติบโตทางเศรษฐกิจโดยรวมของประเทศ ทั้งนี้ นายกรัฐมนตรีเชื่อมั่นว่า ด้วยความได้เปรียบด้านภูมิศาสตร์ของไทย ประกอบกับนโยบายเพิ่มขีดความสามารถในการแข่งขันของรัฐบาล ที่มุ่งพัฒนาโครงสร้างพื้นฐาน สนับสนุนความเชื่อมโยงในภูมิภาค จะผลักดันการค้าการลงทุนตามแนวชายแดน จะเป็นปัจจัยที่ส่งผลให้โอกาสทํามากิน รายได้ครัวเรือน และวิถีชีวิตของประชาชนไทยดีขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ. จับมือ สกมช. ร่วมวางแนวทางพัฒนาระบบสุขภาพดิจิทัล
วันอังคารที่ 4 กรกฎาคม 2566
สธ. จับมือ สกมช. ร่วมวางแนวทางพัฒนาระบบสุขภาพดิจิทัล
กระทรวงสาธารณสุข ร่วมกับ สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) วางแนวทางการพัฒนาระบบสุขภาพดิจิทัล ทั้งด้านเทคโนโลยี ระบบข้อมูล และทักษะเฉพาะด้านของบุคลากรบนพื้นฐานความมั่นคงปลอดภัยทางไซเบอร์และการคุ้มครองข้อมูลส่วนบุคคล
กระทรวงสาธารณสุข ร่วมกับ สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) วางแนวทางการพัฒนาระบบสุขภาพดิจิทัล ทั้งด้านเทคโนโลยี ระบบข้อมูล และทักษะเฉพาะด้านของบุคลากรบนพื้นฐานความมั่นคงปลอดภัยทางไซเบอร์และการคุ้มครองข้อมูลส่วนบุคคล เตรียมลงนามบันทึกความเข้าใจร่วมกัน 19 กรกฎาคม 2566 นี้
นายแพทย์พงศ์เกษม ไข่มุกด์ รองปลัดกระทรวงสาธารณสุข ในฐานะผู้บริหารเทคโนโลยีสารสนเทศระดับสูง (Chief Information Officer : CIO) ให้สัมภาษณ์ว่า นายแพทย์โอภาส การย์กวินพงศ์ ปลัดกระทรวงสาธารณสุข มีนโยบายสนับสนุนให้นําเทคโนโลยีดิจิทัลมาใช้ในการบริการสุขภาพ และพัฒนาไปสู่ระบบสุขภาพดิจิทัลที่มีการเชื่อมโยงข้อมูลสุขภาพอย่างเป็นระบบ ทําให้ประชาชนเข้าถึงบริการสุขภาพที่มีคุณภาพได้อย่างสะดวก รวดเร็วและปลอดภัยโดยดําเนินการควบคู่ไปกับการสร้างความมั่นคงปลอดภัยทางไซเบอร์และการคุ้มครองข้อมูลส่วนบุคคล ซึ่งที่ผ่านมา กระทรวงสาธารณสุขได้รับความร่วมมือจากสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ซึ่งเป็นหน่วยงานที่มีความเชี่ยวชาญด้านเทคโนโลยีสารสนเทศของประเทศไทย ช่วยสนับสนุนการดําเนินงานของศูนย์เทคโนโลยีสารสนเทศ กระทรวงสาธารณสุข มาอย่างต่อเนื่อง
นายแพทย์พงศ์เกษมกล่าวต่อว่า ล่าสุด นายแพทย์โอภาส การย์กวินพงศ์ ปลัดกระทรวงสาธารณสุข ได้หารือร่วมกับ พลอากาศตรี อมร ชมเชย เลขาธิการคณะกรรมการการรักษาความมั่นคงปลอดภัยไซเบอร์แห่งชาติ และเห็นชอบให้มีการลงนามบันทึกความเข้าใจในการทํางานร่วมกัน ในวันที่ 19 กรกฎาคม 2566 ที่จะถึงนี้ เพื่อพัฒนาการรักษา
ความมั่นคงปลอดภัยไซเบอร์ของกระทรวงสาธารณสุข รวมถึงการพัฒนาด้านเทคโนโลยี ระบบข้อมูล และทักษะเฉพาะด้านของบุคลากร สร้างความเชื่อมั่นให้กับประชาชน นําไปสู่ระบบสุขภาพดิจิทัลที่เอื้อประโยชน์ทั้งต่อประชาชนผู้รับบริการและบุคลากรทางการแพทย์ผู้ให้บริการ
**************************************** 4 กรกฏาคม 2566
รัฐบาลไทย-ข่าวทำเนียบรัฐบาล-ไทย – ไต้หวัน เดินหน้าขับเคลื่อนอุตสาหกรรม “ชิป” ผ่านความร่วมมือมหาวิทยาลัยทั้งสองประเทศ
วันอังคารที่ 4 กรกฎาคม 2566
ไทย – ไต้หวัน เดินหน้าขับเคลื่อนอุตสาหกรรม “ชิป” ผ่านความร่วมมือมหาวิทยาลัยทั้งสองประเทศ
.....
เซมิคอนดักเตอร์ หรือ ชิป เป็นส่วนประกอบสําคัญที่มีความต้องการในตลาด เพื่อใช้ในอุปกรณ์เทคโนโลยีหลากหลายประเภท และด้วยศักยภาพของประเทศไทย เหมาะสมที่จะเป็น “ฐานการผลิต” เนื่องจากความพร้อมทางด้านทรัพยากรต่อการจัดตั้งภาคอุตสาหกรรม
.
อีกหนึ่งปัจจัยสําคัญในการพัฒนาอุตสาหกรรมเซมิคอนดักเตอร์ของประเทศ คือ “กําลังคน” เมื่อคนพร้อมก็จะสามารถผลักดันให้เกิด “การลงทุน” ในอุตสาหกรรมดังกล่าว ซึ่งจะส่งผลต่อการพัฒนาประเทศอย่างก้าวกระโดด ดังนั้น
.
มหาวิทยาลัยไทย 9 แห่ง ได้ร่วมมือกับมหาวิทยาลัยไต้หวัน 6 แห่ง และบริษัท Taiwan Semiconductor Manufacturing Company(TSMC) ซึ่งเป็นบริษัทผลิตชิปที่ใหญ่ที่สุดในโลก ดําเนินการดังนี้
.
• ขับเคลื่อนการวิจัยและผลิตบุคลากร : จัดทําหลักสูตรในระดับปริญญาตรี-โท ด้านเซมิคอนดักเตอร์
• พัฒนานิสิตนักศึกษาที่มีศักยภาพสูงในโครงการไม่น้อยกว่า 200 คน/ปี
• จัดฝึกอบรมระยะสั้นให้แก่บุคลากรและนิสิตนักศึกษาของมหาวิทยาลัยไทย
.
สําหรับมหาวิทยาลัยไทย 9 แห่งประกอบด้วย :
.
• จุฬาลงกรณ์มหาวิทยาลัย
• มหาวิทยาลัยเกษตรศาสตร์
• มหาวิทยาลัยเชียงใหม่
• มหาวิทยาลัยขอนแก่น
• มหาวิทยาลัยสงขลานครินทร์
• มหาวิทยาลัยเทคโนโลยีพระจอมเกล้าธนบุรี
• มหาวิทยาลัยเทคโนโลยีพระจอมเกล้าพระนครเหนือ
• สถาบันเทคโนโลยีพระจอมเกล้าเจ้าคุณทหารลาดกระบัง
• มหาวิทยาลัยเทคโนโลยีราชมงคลธัญบุรี
.
นับได้ว่าความร่วมมือด้านการศึกษาระหว่างทั้งสองประเทศนั้น จะเป็นกลไกสําคัญต่อการพัฒนาอุตสาหกรรมดังกล่าว บวกกับได้รับแรงสนับสนุนจากภาครัฐ เชื่อว่าประเทศไทยจะกลายเป็นฐานการผลิตอุตสาหกรรมศักยภาพสูงได้
.
อ่านเพิ่มเติม คลิก https://www.thaigov.go.th/news/contents/details/69905
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ข้าวหมกไก่ - ไก่ย่าง ติดอันดับท็อป 50 เมนูจากไก่ที่ดีที่สุดในโลก
13 มหาวิทยาลัยไทยติดโผ! มหาวิทยาลัยที่ดีที่สุดในโลก ประจําปี 67
หน้าฝนระวัง! “ชิคุนกุนยา” โรคร้ายที่มาพร้อมยุงลาย อาการเด่นชัดคือ “ปวดข้อ”
เปิดตัว "รถฟอกไตเคลื่อนที่" คันแรกของไทยและอาเซียน บริการผู้ป่วยไตเชิงรุก
หนุนใช้ศูนย์ Excellence Training Center พัฒนาทักษะดิจิทัลให้แรงงานไทย ลดปัญหาถูกเลิกจ้าง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี การประชุมสภาฯ เพื่อเลือกประธานและรองประธานสภาฯ เป็นไปด้วยความเรียบร้อยตามกระบวนการประชาธิปไตย
วันอังคารที่ 4 กรกฎาคม 2566
04/07/2566
​โฆษกรัฐบาลเผย นายกฯ ยินดี การประชุมสภาฯ เพื่อเลือกประธานและรองประธานสภาฯ เป็นไปด้วยความเรียบร้อยตามกระบวนการประชาธิปไตย
​โฆษกรัฐบาลเผย นายกฯ ยินดี การประชุมสภาฯ เพื่อเลือกประธานและรองประธานสภาฯ เป็นไปด้วยความเรียบร้อยตามกระบวนการประชาธิปไตย
วันที่ 4 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีที่การประชุมสภาผู้แทนราษฎร ชุดที่ 26 ปีที่ 1 ครั้งที่ 1 (สมัยสามัญประจําปีครั้งที่หนึ่ง) ณ ห้องประชุมสภาผู้แทนราษฎร ในวันนี้ (4 กรกฎาคม 2566) ได้มีการเลือกประธานสภาผู้แทนราษฎรและรองประธานสภาผู้แทนราษฎร เป็นไปด้วยความเรียบร้อยตามกระบวนการประชาธิปไตย โดยสมาชิกสภาผู้แทนราษฎรมีมติเห็นชอบให้ นายวันมูหะมัดนอร์ มะทา สมาชิกสภาผู้แทนราษฎรแบบบัญชีรายชื่อ พรรคประชาชาติ ดํารงตําแหน่งประธานสภาผู้แทนราษฎร นายปดิพัทธ์ สันติภาดา สมาชิกสภาผู้แทนราษฎรจังหวัดพิษณุโลก พรรคก้าวไกล ดํารงตําแหน่งรองประธานสภาผู้แทนราษฎร คนที่ 1 และ นายพิเชษฐ์ เชื้อเมืองพาน สมาชิกสภาผู้แทนราษฎรจังหวัดเชียงราย พรรคเพื่อไทย ดํารงตําแหน่งรองประธานสภาผู้แทนราษฎร คนที่ 2
“นายกรัฐมนตรีแสดงความยินดีที่การเลือกประธานสภาผู้แทนราษฎร และรองประธานสภาผู้แทนราษฎรฯ เป็นไปด้วยความเรียบร้อยตามกระบวนการประชาธิปไตย โดยนายกรัฐมนตรีย้ําขอให้ได้รัฐบาลใหม่โดยเร็ว เพื่อส่งผลดีต่อประเทศ พร้อมขอให้ช่วยกันทําให้บ้านเมืองสงบ เรียบร้อย ปลอดภัย ยึดมั่นในชาติ ศาสนา พระมหากษัตริย์ ซึ่งนายกรัฐมนตรีจะทําหน้าที่รักษาการจนกว่าคณะรัฐมนตรีชุดใหม่เข้าเฝ้าฯ ถวายสัตย์ปฏิญาณก่อนเข้ารับหน้าที่” นายอนุชาฯ กล่าว
รัฐบาลไทย-ข่าวทำเนียบรัฐบาล-13 มหาวิทยาลัยไทยติดโผ! มหาวิทยาลัยที่ดีที่สุดในโลก ประจำปี 67
วันอังคารที่ 4 กรกฎาคม 2566
13 มหาวิทยาลัยไทยติดโผ! มหาวิทยาลัยที่ดีที่สุดในโลก ประจําปี 67
.....
Quacquarelli Symonds (QS) สถาบันชั้นนําระดับโลกด้านการวิเคราะห์สถาบันอุดมศึกษา เผยรายงานการจัดอันดับมหาวิทยาลัยที่ดีที่สุดในโลก ประจําปี 2567 (QS World University Rankings 2024)
.
โดยคัดเลือกสถาบันอุดมศึกษากว่า 1,500 แห่ง จาก 104 ประเทศทั่วโลก มาวิเคราะห์และจัดอันดับตาม 9 เกณฑ์ที่กําหนด พบว่า
.
มี 13 มหาวิทยาลัยของไทยได้รับการจัดอันดับ "มหาวิทยาลัยที่ดีที่สุดในโลก" คือ
• จุฬาลงกรณ์มหาวิทยาลัย
• มหาวิทยาลัยมหิดล
• มหาวิทยาลัยเชียงใหม่
• มหาวิทยาลัยธรรมศาสตร์
• มหาวิทยาลัยเกษตรศาสตร์
• มหาวิทยาลัยสงขลานครินทร์
• มหาวิทยาลัยขอนแก่น
• มหาวิทยาลัยเทคโนโลยีพระจอมเกล้าธนบุรี
• มหาวิทยาลัยเทคโนโลยีพระจอมเกล้าพระนครเหนือ
• สถาบันเทคโนโลยีพระจอมเกล้าเจ้าคุณทหารลาดกระบัง
• มหาวิทยาลัยนเรศวร
• มหาวิทยาลัยศิลปากร
• มหาวิทยาลัยเทคโนโลยีสุรนารี
(อ้างอิง >https://www.topuniversities.com/.../world-university.../2024)
.
การได้รับการจัดอันดับดังกล่าว สะท้อนให้เห็นถึงพัฒนาการของสถาบันอุดมศึกษาไทยอย่างต่อเนื่อง ที่สอดรับกับบทโลกที่เปลี่ยนแปลงอย่างรวดเร็ว จนเป็นที่ยอมรับในระดับสากล
.
อ่านเพิ่มเติม คลิกhttps://www.thaigov.go.th/news/contents/details/69904
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำบ้านท่ามะพร้าว จังหวัดกระบี่ เพิ่มประสิทธิภาพในการเดินเรือ
วันอังคารที่ 4 กรกฎาคม 2566
กรมเจ้าท่า ขุดลอกร่องน้ําบ้านท่ามะพร้าว จังหวัดกระบี่ เพิ่มประสิทธิภาพในการเดินเรือ
...
ตามนโยบายรัฐบาลและกระทรวงคมนาคม ได้ให้กรมเจ้าท่าเร่งขุดลอกร่องน้ําทางเรือเดิน เพื่อความสะดวกและปลอดภัย ซึ่งกรมเจ้าท่า โดยสํานักงานพัฒนาและบํารุงรักษาทางน้ําที่ 3 สํานักพัฒนาและบํารุงรักษาทางน้ํา ได้เร่งขุดลอก พัฒนาและบํารุงรักษาร่องน้ําทางเรือเดิน เพิ่มประสิทธิภาพในการเดินเรือ การระบายน้ําโดยมีความคืบหน้าผลการดําเนินงานของสํานักงานพัฒนาและบํารุงรักษาทางน้ําที่ 3 ดังนี้
สํานักงานพัฒนาและบํารุงรักษาทางน้ําที่ 3 หน่วยปฏิบัติงานขุดลอกร่องน้ําบ้านท่ามะพร้าว ตําบลคลองพน อําเภอคลองท่อม จังหวัดกระบี่ โดยใช้เรือเจ้าท่า ข.7 และ เรือเจ้าท่า 27 เป็นเครื่องจักรปฏิบัติงาน เพื่อแก้ไขปัญหาความเดือดร้อนให้กับผู้ใช้ร่องน้ําทางเรือเดิน ขุดลอกจาก กม.-2+250 ถึง กม.0+000 รวมระยะทาง 2,250 เมตร ความกว้างที่ก้นร่อง 30 เมตร ปริมาณวัสดุขุดลอก 139,441.25 ลบ.ม. ระยะเวลาปฏิบัติงาน 104 วัน
ผลการปฏิบัติงาน วันที่ 2 กรกฏาคม 2566 ปฏิบัติงานขุดลอกได้เนื้อดิน 1,690 ลูกบาศก์เมตร รวมปริมาณสะสม 116,090 ลูกบาศก์เมตร คิดเป็นร้อยละ 83.25 ผลที่ได้จากการขุดลอกเรือสามารถเข้า – ออกร่องน้ําได้ตลอดเวลา เรือสามารถหลบคลื่นลมมรสุม ส่งเสริมอาชีพประมง การท่องเที่ยวในพื้นที่และบริเวณใกล้เคียง บํารุงรักษาร่องน้ําลดสิ่งกีดขวางเพิ่มพื้นที่ระบายน้ํา ในพื้นที่ตําบลคลองพน อําเภอคลองท่อม จังหวัดกระบี่ ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 100 ครัวเรือน เรือขนาด 10 ตันกรอสส์ เป็นเรือประมงพื้นบ้านแบบเพลาใบจักรยาว ประมาณ 40 ลํา สามารถเข้าออกร่องน้ําได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยว
เจ้าท่าคือผู้ดูแลและบํารุงรักษาร่องน้ําทางเรือเดิน
รัฐบาลไทย-ข่าวทำเนียบรัฐบาล-ข้าวหมกไก่ - ไก่ย่าง ติดอันดับท็อป 50 เมนูจากไก่ที่ดีที่สุดในโลก
วันอังคารที่ 4 กรกฎาคม 2566
ข้าวหมกไก่ - ไก่ย่าง ติดอันดับท็อป 50 เมนูจากไก่ที่ดีที่สุดในโลก
.....
เว็บไซต์ TasteAtlas เว็บไซต์อาหารชื่อดัง ที่จัดอันดับความอร่อยของอาหารหลากหลายจากทั่วโลก ในการจัดอันดับ 50 Best Rated CHICKEN DISHES in the World หรือ เมนูอาหารประเภทไก่ที่ดีที่สุดในโลก ซึ่งผลการจัดอันดับเมนูไก่จากประเทศไทย ติด 1 ใน 50 อาหารเมนูไก่ที่ดีที่สุดในโลกถึง 2 รายการ ได้แก่ ข้าวหมกไก่ และไก่ย่าง
.
เมนูข้าวหมกไก่ ได้รับการจัดอันดับอยู่ที่ 38 ด้วยคะแนน 4.3 คะแนน โดยเว็บไซต์ TasteAtlas ระบุว่า เมนูนี้ได้รับความนิยมในหมู่คนไทยมุสลิม เป็นเมนูฮาลาล ที่พ่อค้าเปอร์เซียได้แนะนําสู่คนไทยเมื่อศตวรรษที่ผ่านมา โดยเมนูนี้เป็นข้าวหมกไก่เวอร์ชั่นไทย และถูกกล่าวถึงครั้งแรกในบทประพันธ์ของไทย ตั้งแต่ศตวรรษที่ 18
.
สําหรับ เมนูไก่ย่าง ได้รับการจัดอันดับอยู่ที่ 46 ด้วยคะแนน 4.2 คะแนน ซึ่งไก่ย่างได้รับความนิยมรับประทานจากคนไทยทั่วประเทศ แม้ว่าจะมีต้นกําเนิดมาจากชาวลาวในภาคอีสานของไทยก็ตาม ปกติจะทานคู่กับข้าวเหนียว น้ําจิ้ม รวมถึงส้มตํา ที่หาทานได้ง่าย โดยไก่ย่างจะมีความแตกต่างจากไก่อื่น คือ กรรมวิธีการหมักไก่ ในประเทศไทยจะหาเมนูไก่ย่างได้ตามร้านอาหารข้างทางทั่วประเทศ
ข้อมูลอ้างอิงhttps://www.tasteatlas.com/50-best-rated-chicken-dishes...
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธอส. เตือนภัย!! เฟสบุ๊กเพจปลอม ใช้โลโก้ธนาคาร หลอกปล่อยสินเชื่ออัตราดอกเบี้ยต่ำ
วันอังคารที่ 4 กรกฎาคม 2566
04/07/2566
ธอส. เตือนภัย!! เฟสบุ๊กเพจปลอม ใช้โลโก้ธนาคาร หลอกปล่อยสินเชื่ออัตราดอกเบี้ยต่ํา
ธอส. แจ้งเตือนภัยมีมิจฉาชีพแอบอ้างนําตราสัญลักษณ์ของธนาคารไปใช้ใน เฟสบุ๊กเพจพร้อมตั้งชื่อ “GH BANK” รวมถึงแอบอ้างใช้คําว่า ธอส. เป็นผู้นําเสนอผลิตภัณฑ์สินเชื่ออัตราดอกเบี้ยต่ํา รวมถึงการยื่นกู้สินเชื่อส่วนบุคคลผ่านออนไลน์
ธนาคารอาคารสงเคราะห์ (ธอส.) แจ้งเตือนภัย ขณะนี้มีมิจฉาชีพแอบอ้างนําตราสัญลักษณ์ของธนาคารไปใช้ใน เฟสบุ๊กเพจพร้อมตั้งชื่อ “GH BANK” รวมถึงแอบอ้างใช้คําว่า ธอส. เป็นผู้นําเสนอผลิตภัณฑ์สินเชื่ออัตราดอกเบี้ยต่ํา รวมถึงการยื่นกู้สินเชื่อส่วนบุคคลผ่านออนไลน์ โดยธนาคารอาคารสงเคราะห์ ขอยืนยันว่า ธนาคารไม่ได้มีส่วนเกี่ยวข้องกับเฟสบุ๊กเพจดังกล่าว โดยธนาคารมีเฟสบุ๊กเพจอย่างเป็นทางการในนาม “ธนาคารอาคารสงเคราะห์” เท่านั้น ซึ่ง ธอส.อยู่ระหว่างการตรวจสอบเพื่อดําเนินการทางกฎหมายกับกลุ่มมิจฉาชีพที่แอบอ้างแล้ว ดังนั้น ขอให้ประชาชนอย่าหลงเชื่อข้อมูลของเฟสบุ๊กเพจดังกล่าว และขอความร่วมมือไม่ส่งหรือแชร์ต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากธนาคารอาคารสงเคราะห์ สามารถติดตามได้ที่ www.ghbank.co.th หรือ G H Bank Call Center โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-SME D Bank บุก ‘มหกรรมการเงิน หาดใหญ่’ ติดเครื่องเอสเอ็มอีแดนใต้ จัดนาทีทอง! เติมทุนวันนี้ มีเงินคืน  รับ Cash Back มูลค่าสูงสุด 30,000 บ.
วันอังคารที่ 4 กรกฎาคม 2566
04/07/2566
SME D Bank บุก ‘มหกรรมการเงิน หาดใหญ่’ ติดเครื่องเอสเอ็มอีแดนใต้ จัดนาทีทอง! เติมทุนวันนี้ มีเงินคืน  รับ Cash Back มูลค่าสูงสุด 30,000 บ.
SME D Bank ติดเครื่องเอสเอ็มอีแดนใต้ จัดเต็มโปรโมชั่นเข้าร่วมงาน “มหกรรมการเงิน หาดใหญ่ ครั้งที่ 13” (MONEY EXPO 2023 HATYAI) ระหว่างวันที่ 7-9 ก.ค.66 ณ หาดใหญ่ฮอลล์ ชั้น 5 ศูนย์การค้าเซ็นทรัล หาดใหญ่ บูธเลขที่ F 1
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ติดเครื่องเอสเอ็มอีแดนใต้ จัดเต็มโปรโมชั่นเข้าร่วมงาน “มหกรรมการเงิน หาดใหญ่ ครั้งที่ 13” (MONEY EXPO 2023 HATYAI) ระหว่างวันที่ 7-9 ก.ค.66 ณ หาดใหญ่ฮอลล์ ชั้น 5 ศูนย์การค้าเซ็นทรัล หาดใหญ่ บูธเลขที่ F 1 พบกับบริการ “เติมทุนคู่พัฒนา” เพิ่มศักยภาพธุรกิจ เดินหน้าสู่ความสําเร็จ สนับสนุนเข้าถึงแหล่งเงิน ด้วยผลิตภัณฑ์สินเชื่อดอกเบี้ยพิเศษ ตอบโจทย์ทุกกลุ่มธุรกิจ วงเงินกู้สูงสุด 50 ล้านบาท ใช้ได้ทั้งลงทุน ขยาย หมุนเวียน เสริมสภาพคล่อง หรือรีไฟแนนซ์ ห้ามพลาด! นาทีทอง มอบแคมเปญ “Cash Back เติมทุนวันนี้ มีเงินคืน” เมื่อกู้และใช้วงเงิน ตั้งแต่ 1ล้านบาท ถึง 50 ล้านบาท รับ Cash Back ค่าประเมินหลักทรัพย์ค้ําประกัน มูลค่าสูงสุด 30,000 บาท อีกทั้ง เมื่อยื่นขอสินเชื่อภายในงาน รับทันที บัตรสตาร์บัค มูลค่า 200 ใบ (จํานวนจํากัด) อีกทั้ง กรณีได้รับอนุมัติสินเชื่อและเซ็นสัญญา วงเงินตั้งแต่ 1 ล้านบาท ไม่เกิน 15 ล้านบาท รับบัตรเติมน้ํามัน มูลค่า 500 บาท และวงเงินตั้งแต่ 15 ล้านบาทขึ้นไป รับบัตรเติมน้ํามัน มูลค่า 2,000 บาท นอกจากนั้น ฟรีโปรแกรม “การพัฒนา” ผ่านโครงการ “SME D Coach” ให้คําปรึกษาโดยโค้ชมืออาชีพ ยกระดับกิจการ ก้าวทันต่อการเปลี่ยนแปลง สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการกระตุ้นแรงจูงใจของนักลงทุนญี่ปุ่น จัด Roadshow สนับสนุนการลงทุนในไทย โดยเฉพาะกลุ่มอุตสาหกรรม EV อิเล็กทรอนิกส์ และเหล็ก
วันอังคารที่ 4 กรกฎาคม 2566
​โฆษกรัฐบาลเผย นายกฯ ส่งเสริมการกระตุ้นแรงจูงใจของนักลงทุนญี่ปุ่น จัด Roadshow สนับสนุนการลงทุนในไทย โดยเฉพาะกลุ่มอุตสาหกรรม EV อิเล็กทรอนิกส์ และเหล็ก
คาดกิจกรรมครั้งนี้ดึงดูดเงินลงทุนกว่า 3,700 ล้านบาท
วันนี้ (4 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการส่งเสริมการลงทุนจากต่างประเทศอย่างต่อเนื่อง ผลักดันการจัดกิจกรรม Roadshow สนับสนุนการลงทุน และชักจูงนักลงทุนญี่ปุ่นมาลงทุนในไทยเพิ่มเติม ณ เมืองนาโกยา ประเทศญี่ปุ่น
โฆษกประจําสํานักนายกรัฐมนตรีกล่าวว่า การนิคมอุตสาหกรรมแห่งประเทศไทยได้นําคณะผู้พัฒนานิคมอุตสาหกรรมจาก 10 นิคมอุตสาหกรรม เข้าร่วมกิจกรรม Roadshow ส่งเสริมการลงทุนในนิคมอุตสาหกรรมไทยที่เมืองนาโกยา ประเทศญี่ปุ่น ระหว่างวันที่ 26-29 มิถุนายน 2566 พร้อมร่วมแลกเปลี่ยนข้อคิดเห็น และนําเสนอข้อมูลปัจจุบันของพื้นที่การลงทุนในประเทศไทย ร่วมกับสํานักงานคณะกรรมการส่งเสริมการลงทุน (BOI) รวมถึงมีการนําเสนอสิทธิประโยชน์ของประเทศไทย และการแลกเปลี่ยนประสบการณ์การลงทุนในประเทศไทยของนักลงทุนญี่ปุ่น กิจกรรมการออกบูธนิทรรศการของผู้พัฒนานิคมอุตสาหกรรม การดําเนินการสื่อสารด้านการตลาด และแนวทางการกระตุ้นการลงทุนร่วมกันระหว่างไทย-ญี่ปุ่น ในอนาคต
นอกจากนี้ การนิคมอุตสาหกรรมแห่งประเทศไทยคาดว่าจะดึงดูดการลงทุนจากการจัดกิจกรรมครั้งนี้ได้ 3,700 ล้านบาท โดยมุ่งหวังให้เกิดการลงทุนในกลุ่มอุตสาหกรรมเป้าหมาย S-curve และ New S-curve โดยเฉพาะกลุ่มอุตสาหกรรมยานยนต์ไฟฟ้า (EV) กลุ่มอุตสาหกรรมอิเล็กทรอนิกส์ และกลุ่มอุตสาหกรรมเหล็ก พร้อมชักจูงให้นักลงทุนญี่ปุ่นมาลงทุนในประเทศไทย โดยเฉพาะผลิตภัณฑ์ที่ใช้เทคโนโลยีและนวัตกรรมที่บริษัทญี่ปุ่นมีความเชี่ยวชาญ
“นายกรัฐมนตรีเชื่อมั่นในความร่วมมือทางเศรษฐกิจระหว่างไทยและญี่ปุ่นที่โดดเด่นและเป็นหัวใจหลักของความสัมพันธ์ระหว่างทั้งสองประเทศ รัฐบาลได้ดําเนินการกระตุ้นแรงจูงใจของนักลงทุนญี่ปุ่นในการขยายการลงทุนในไทยมาอย่างต่อเนื่อง ทั้งในอุตสาหกรรมดั้งเดิม และอุตสาหกรรมเป้าหมายในพื้นที่ EEC และพื้นที่เศรษฐกิจที่สําคัญอื่น ๆ เพื่อประโยชน์ร่วมกัน ให้ญี่ปุ่นใช้ไทยเป็นฐานการผลิตและห่วงโซ่อุปทานที่สําคัญในภูมิภาค รวมถึงส่งเสริมการลงทุนของญี่ปุ่นโดยเฉพาะกลุ่ม SMEs และ Startup ที่มีเทคโนโลยีและนวัตกรรมที่สอดคล้องกับความต้องการของไทยและอุปสงค์ในตลาดไทยด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันอังคารที่ 4 กรกฎาคม 2566
๔ กรกฎาคม วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
...
รัฐบาลไทย-ข่าวทำเนียบรัฐบาล-รปอ. ณัฏฐิญา แนะสถาบันเครือข่ายในสังกัดกระทรวงอุตสาหกรรม เร่งส่งเสริมพัฒนาผู้ประกอบการในการเพิ่มผลิตภาพ สร้างมูลค่าเพิ่มสินค้า ตอบโจทย์ความต้องการผู้บริโภค
วันอังคารที่ 4 กรกฎาคม 2566
04/07/2566
รปอ. ณัฏฐิญา แนะสถาบันเครือข่ายในสังกัดกระทรวงอุตสาหกรรม เร่งส่งเสริมพัฒนาผู้ประกอบการในการเพิ่มผลิตภาพ สร้างมูลค่าเพิ่มสินค้า ตอบโจทย์ความต้องการผู้บริโภค
รปอ. ณัฏฐิญา แนะสถาบันเครือข่ายในสังกัดกระทรวงอุตสาหกรรม เร่งส่งเสริมพัฒนาผู้ประกอบการในการเพิ่มผลิตภาพ สร้างมูลค่าเพิ่มสินค้า ตอบโจทย์ความต้องการผู้บริโภค
วันที่ 30 มิถุนายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานขับเคลื่อนการดําเนินของสถาบันเพิ่มผลผลิตแห่งชาติ สถาบันพัฒนาอุตสาหกรรมสิ่งทอ และสถาบันอาหาร พร้อมกําชับให้เร่งส่งเสริมและพัฒนาผู้ประกอบการเพิ่มผลิตภาพ สร้างมูลค่าเพิ่มผลิตภัณฑ์ตอบโจทย์ความต้องการผู้บริโภครวมถึงจัดกิจกรรมต่าง ๆ ให้เป็นไปตามแผนและวัตถุประสงค์การดําเนินงานที่กําหนดไว้ โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเตมีย์ พันธุวงค์ราช ผู้อํานวยการกองตรวจราชการ นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน พร้อมด้วยผู้บริหารและเจ้าหน้าที่สถาบันเครือข่าย เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดยในด้านการพัฒนาอุตสาหกรรมสิ่งทอ มุ่งเน้นการพัฒนาผ้าไหมไทยร่วมสมัย เพื่อพัฒนาการทอผ้า การย้อมให้มีลวดลายสีสันทันสมัย สวยงาม และเป็นที่ต้องการของตลาด เพิ่มมูลค่าผลิตภัณฑ์ให้มากขึ้น รวมทั้งเผยแพร่ผลิตภัณฑ์ผ้าไหมให้เป็นที่รู้จักในระดับสากล
ขณะเดียวกันในด้านการดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย ซึ่งเป็นกิจกรรมความร่วมมือเพื่อการแลกเปลี่ยนเรียนรู้ในระดับนานาชาติ รวมถึงการส่งเสริมสถานประกอบการเก่งและดี ผ่านการมอบรางวัลคุณภาพแห่งชาติ ควรมีการเชิดชูและถอดบทเรียนเพื่อให้เกิดการเรียนรู้และเป็นตัวอย่างความสําเร็จต่อไป
สําหรับการดําเนินงานในด้านการขับเคลื่อนการผลิตอาหารอย่างยั่งยืนตามแนวคิด BCG Model มุ่งเน้นการลดการสูญเสียอาหารและขยะอาหาร (Food Loss and Food Waste) ขณะเดียวกันในด้านการยกระดับพืชสมุนไพรไทยเพื่อเข้าสู่อุตสาหกรรมอาหารฟังก์ชั่นและส่วนผสมอาหารฟังก์ชั่น (Functional Food and Functional Ingredient) มุ่งเน้นการพัฒนาผลิตภัณฑ์อาหารเพื่อสุขภาพตอบโจทย์ความต้องการของผู้บริโภคที่หันมาใส่ใจการดูแลสุขภาพมากขึ้น
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการพัฒนาทักษะฝีมือแรงงาน สนับสนุนให้คนมีงานทำต่อเนื่อง พัฒนาทักษะทหารก่อนปลดประจำการ
วันอังคารที่ 4 กรกฎาคม 2566
​โฆษกรัฐบาลเผย นายกฯ ส่งเสริมการพัฒนาทักษะฝีมือแรงงาน สนับสนุนให้คนมีงานทําต่อเนื่อง พัฒนาทักษะทหารก่อนปลดประจําการ
และ Job Expo Phuket 2023
วันนี้ (4 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมแนวคิดและการขับเคลื่อนแก้ไขปัญหาขาดแคลนแรงงาน ยกระดับทักษะ สมรรถนะแรงงาน ให้ตรงกับความต้องการของตลาดแรงงานอย่างต่อเนื่อง รวมทั้งการจัดงาน Job Expo Phuket 2023 สนับสนุนการจ้างงานให้ตรงตามความต้องการในภาคใต้
โฆษกประจําสํานักนายกรัฐมนตรีกล่าวว่า กระทรวงแรงงานได้บูรณาการความร่วมมือกับกองทัพเรือในการพัฒนาฝีมือแรงงานให้แก่ทหารกองประจําการ และก่อนปลดประจําการ โดยจัดฝึกอบรมให้แก่ทหารเรือในสาขาอาชีพต่าง ๆ เช่น ช่างซ่อมอุปกรณ์ไฟฟ้าภายในบ้าน หรือช่วยเหลือประชาชนกรณีเกิดอุทกภัยและวาตภัย และพัฒนาทักษะทางด้านช่างให้แก่ครูฝึกของกองทัพเรือ เพื่อให้มีงานทําหลังปลดประจําการ รวมถึงระหว่างที่ประจําการก็สามารถนําความรู้ที่ได้จากการฝึกอบรมไปซ่อมแซมเครื่องมืออุปกรณ์ในหน่วยงาน เป็นทีมช่างให้บริการประชาชน ซึ่งที่ผ่านมาในช่วงระหว่างปี 2564 - 2566 ได้มีการจัดฝึกอบรมให้แก่ทหารเรือในพื้นที่ต่าง ๆ แล้วจํานวน 349 คน มีงานทําร้อยละ 69.53 โดยได้นําความรู้ไปประกอบอาชีพ ทั้งอาชีพหลักและอาชีพเสริม รวมถึงเข้าทํางานในสถานประกอบกิจการ และมีรายได้เฉลี่ย 9,794 บาทต่อเดือน
โฆษกประจําสํานักนายกรัฐมนตรีกล่าวเพิ่มเติมถึง จากกรณีความสําเร็จการจัดงาน JOB EXPO THAILAND 2023 เมื่อต้นเดือนมิถุนายน 2566 ที่ประสบความสําเร็จเป็นอย่างดีนั้น รัฐบาลสนับสนุนการจัดกิจกรรมลักษณะเดียวกันนี้ เพื่อส่งเสริมให้ประชาชนผู้ว่างงานได้มีโอกาสเข้าถึงงาน และพบปะนายจ้างหรือสถานประกอบการโดยตรง ซึ่งล่าสุดก็ได้มีการจัดงาน JOB EXPO PHUKET 2023 ระหว่างวันที่ 23-24 มิถุนายน ที่จังหวัดภูเก็ต มีการออกบูธของนายจ้างสถานประกอบการชั้นนําในจังหวัดภูเก็ต และจังหวัดข้างเคียงจํานวน 80 แห่ง ควบคู่การรับสมัครงานออนไลน์ จํานวน 150 แห่ง ทั้งงานพาร์ทไทม์ งานสําหรับผู้สูงอายุ งานสําหรับผู้พิการ และงานสําหรับนักศึกษาจบใหม่ หน่วยงานภาครัฐและรัฐวิสาหกิจ โดยมีตําแหน่งว่างกว่า 30,000 อัตรา และยังมีการรับสมัครงานเพื่อไปทํางานต่างประเทศ อาทิ เกาหลีใต้ มาเลเซีย ซาอุดีอาระเบีย ออสเตรเลีย และญี่ปุ่น จํานวนกว่า 1,700 อัตรา
“นายกรัฐมนตรีให้ความสําคัญกับความเป็นอยู่ของประชาชน มุ่งมั่นในการทํางานมาโดยตลอดเพื่อขับเคลื่อนยกระดับแรงงานของไทยอย่างครบวงจร ต้องการให้ประชาชนมีงานทํา และเป็นงานที่ยกระดับวิถีชีวิตของตนเองและครอบครัว สนับสนุนการยกระดับฝีมือแรงงาน Upskill, Reskill, New skill ที่จําเป็นในโลกของการทํางานปัจจุบัน รวมถึงสนับสนุนการส่งต่อคุณภาพเพื่อการแข่งขันในการทํางานในอนาคต และต้องการให้แรงงานในตลาดแรงงานได้รับโอกาส ผลักดัน คุ้มครองอย่างทั่วถึง เท่าเทียม” นายอนุชาฯ กล่าว
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ เร่งขับเคลื่อน MIND เดินหน้าเสริมสร้างวัฒนธรรมองค์กร สู่การทำงานเชิงรุก
วันอังคารที่ 4 กรกฎาคม 2566
04/07/2566
หัวหน้าผู้ตรวจฯ วิษณุ เร่งขับเคลื่อน MIND เดินหน้าเสริมสร้างวัฒนธรรมองค์กร สู่การทํางานเชิงรุก
หัวหน้าผู้ตรวจฯ วิษณุ เร่งขับเคลื่อน MIND เดินหน้าเสริมสร้างวัฒนธรรมองค์กร สู่การทํางานเชิงรุก
วันนี้ (4 กรกฎาคม 2566) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) เป็นประธานเปิดการสัมมนาเชิงปฏิบัติการเรื่อง “การเสริมสร้างวัฒนธรรมองค์กร เพื่อมุ่งเน้นการทํางานแบบ Proactive และ MIND Culture ” โดยมี นางสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน ในการนี้ได้รับเกียรติจาก รศ.ดร.ธัญญลักษณ์ วีระสมบัติ และทีมงาน เป็นวิทยากร บรรยายในหัวข้อดังกล่าว พร้อมกิจกรรม workshop ณ ห้องมณฑาทิพย์ โรงแรมโกลเด้น ทิวลิป ซอฟเฟอริน
หน.ผตร.อก. กล่าวว่า ตามที่ปลัดกระทรวงอุตสาหกรรม ได้มอบนโยบายในการขับเคลื่อนการพัฒนาอย่างสมดุลและยั่งยืน ด้วย “หัว” และ “ใจ” ภายใต้หลักการ “อุตสาหกรรมดี ชุมชนดี หน่วยงานดี” เพื่อนําพาหน่วยงานไปสู่เป้าหมายให้อุตสาหกรรมอยู่คู่กับชุมชน ดังนั้น ทุกคนในองค์กรจึงมีความสําคัญ และเป็นกําลังหลักของหน่วยงานในการนําแนวคิดมาปรับใช้กับตนเองและองค์กร โดยจะต้องปรับตัวให้เท่าทันกับความเปลี่ยนแปลงของสังคม สิ่งแวดล้อม และเศรษฐกิจ นําไปสู่การทํางานเชิงรุก เพื่อให้ทันกับสถานการณ์ พร้อมสร้างรูปแบบการทํางานให้เป็นวัฒนธรรมขององค์กร ส่งต่อไปยังบุคลากรรุ่นต่าง ๆ เพื่อให้นโยบายสําเร็จลุล่วงตามเป้าหมายต่อไป
รัฐบาลไทย-ข่าวทำเนียบรัฐบาล-กรมการจัดหางาน เตือนภัย! Facebook "กรมจัดหางาน" ไม่ใช่เพจของหน่วยงานราชการ
วันอังคารที่ 4 กรกฎาคม 2566
04/07/2566
กรมการจัดหางาน เตือนภัย! Facebook "กรมจัดหางาน" ไม่ใช่เพจของหน่วยงานราชการ
อธิบดีกรมการจัดหางาน ห่วงคนหางานหลงเชื่อเพจปลอม ใช้ชื่อ “กรมจัดหางาน” ประกาศรับสมัครงาน ย้ําจะดําเนินคดีเอาผิดให้ถึงที่สุด
นายไพโรจน์ โชติกเสถียร อธิบดีกรมการจัดหางาน เปิดเผยว่า ปัจจุบันสื่อออนไลน์เข้ามามีบทบาทและอิทธิพลในการสื่อสารมากขึ้น ทําให้มิจฉาชีพมีการปรับรูปแบบการหลอกลวงไปตามบริบททางสังคม ล่าสุดมีการทําเพจ Facebook ปลอม ใช้โลโก้กรมการจัดหางานเป็นรูปโปรไฟล์ และใช้ชื่อเพจว่า “กรมจัดหางาน” ซึ่งหากอ่านผ่าน ๆ จะคล้ายกับเพจของหน่วยงานที่ชื่อว่า “กรมการจัดหางาน” เพื่อสร้างความน่าเชื่อถือ โดยอ้างว่ามีการรับสมัครงานทั้งในประเทศและต่างประเทศผ่านเพจปลอมดังกล่าว เมื่อประชาชนที่กําลังหางานหลงเชื่อ ส่งข้อความติดต่อ แอดมินจะขอชื่อ นามสกุล เบอร์โทรศัพท์ หลอกล่อให้ทําธุรกรรมทางการเงิน จึงขอแจ้งเตือนประชาชนอย่าหลงเชื่อโดยเด็ดขาดเนื่องจากกรมการจัดหางานไม่มีนโยบายขอประวัติส่วนตัวผู้สมัครงานผ่านแอปพลิเคชั่น Facebook Line หรือ Twitter หากพบพฤติการณ์ดังกล่าวให้ติดต่อสอบถามกับกรมการจัดหางานโดยตรง ที่สายด่วน 1506 กด 2 กรมการจัดหางาน
“กรมการจัดหางานจะแจ้งความร้องทุกข์และดําเนินคดีต่อผู้กระทําความผิดตามกฎหมายให้ถึงที่สุด โดยการกระทําดังกล่าวมีความผิดฐานนําเข้าข้อมูลเท็จ" ตามพ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม ซึ่งต้องระวางโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ และตามพระราชบัญญัติเครื่องหมายราชการ พ.ศ. 2482 ระบุว่า ห้ามมิให้บุคคลใดใช้เครื่องหมายราชการ เว้นแต่หน่วยราชการที่กําหนดเครื่องหมายนั้นจะอนุญาต และ ห้ามมิให้ผู้ใดปลอมหรือเลียนเครื่องหมายราชการ ไม่ว่าจะเป็นสีใด หรือทําด้วยวิธีใด ๆ หรือทําให้ปรากฏที่วัตถุหรือสินค้าใดๆ ก็ตาม หากฝ่าฝืนมีโทษจําคุกไม่เกิน 1 ปี และปรับไม่เกิน 2,000 บาท” อธิบดีกรมการจัดหางาน กล่าว
ทั้งนี้ ผู้ที่ประสบปัญหาสามารถแจ้งความดําเนินคดีที่สถานีตํารวจ สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1 - 10 ตามท้องที่ที่เกิดเหตุ หรือแจ้งเบาะแสได้ที่กองทะเบียนจัดหางานกลางและคุ้มครองคนหางาน โทร. 02 254 6763 หรือกองนิติการ โทร. 02 245 6439 หรือสอบถามเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดงาน และสําหรับผู้ที่ต้องการมีงานทํา สามารถใช้บริการผ่านเว็บไชต์ ไทยมีงานทํา.doe.go.th หรือทาง Mobile Application "ไทยมีงานทํา"
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าร่วมพิธีเปิด “งานสหกรุ๊ปแฟร์ ครั้งที่ 27”
วันอังคารที่ 4 กรกฎาคม 2566
04/07/2566
ปลัดฯ ณัฐพล เข้าร่วมพิธีเปิด “งานสหกรุ๊ปแฟร์ ครั้งที่ 27”
ปลัดฯ ณัฐพล เข้าร่วมพิธีเปิด “งานสหกรุ๊ปแฟร์ ครั้งที่ 27” ยกขบวนสินค้าในเครือมาจําหน่ายในราคาสุดพิเศษ พร้อมเปิดตัวนวัตกรรมใหม่ และเปิดช่องทางการช้อปออนไลน์ผ่านอินฟลูเอนเซอร์ดังจากต่างขาติ
เมื่อวันที่ 29 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม ให้เกียรติเข้าร่วมพิธีเปิดงาน “สหกรุ๊ปแฟร์ ครั้งที่ 27” โดยมี พลเอก สุรยุทธ์ จุลานนท์ ประธานองคมนตรี เป็นประธานในพิธีเปิดงาน และมีนายอภิสิทธิ์ เวชชาชีวะ อดีตนายกรัฐมนตรี นางอรรชกา สีบุญเรือง อดีตรัฐมนตรีว่าการกระทรวงอุตสาหกรรม เข้าร่วมด้วย โดยมีนายบุณยสิทธิ์ โชควัฒนา ประธานเครือสหพัฒน์ และผู้บริหารในเครือสหพัฒน์ ให้การต้อนรับ ณ ฮอลล์ 98 - 100 ศูนย์นิทรรศการและการประชุมไบเทค บางนา
งานสหกรุ๊ปแฟร์ จัดขึ้นเป็นครั้งที่ 27 ภายใต้แนวคิด “ศึกเจ้านักช้อป” ระหว่างวันที่ 29 มิถุนายน - 2 กรกฎาคม 2566 โดยมีการจําหน่ายสินค้าในราคาพิเศษ และการจัดแสดงผลงานนวัตกรรม พร้อมทั้งเพิ่มช่องทางการช้อปแบบใหม่ ด้วยการเชิญอินฟลูเอนเซอร์ ไทย จีน เวียดนาม มาเลเซีย มาไลฟ์รีวิวสินค้า เปิดโอกาสให้คนที่อยู่ต่างจังหวัด และต่างประเทศสั่งซื้อสินค้าได้ง่ายขึ้น ซึ่งเป็นแพลตฟอร์มอีกรูปแบบหนึ่งที่สร้างขึ้นเพื่อรองรับคนรุ่นใหม่ นอกจากนี้ ยังมีสินค้าและบริการมาจัดแสดงโดยแบ่งเป็นกลุ่มธุรกิจพลังงาน กลุ่มธุรกิจโรงพยาบาล Japanese Products กลุ่มธุรกิจการศึกษา กลุ่มธุรกิจโลจิสติกส์ และกลุ่มธุรกิจบริการ
รัฐบาลไทย-ข่าวทำเนียบรัฐบาล-ขอเชิญชวนเยาวชนเข้าร่วมประกวดการผลิตสื่อไวรัลคลิปในหัวข้อ จิตอาสา “เราทำความ ดี ด้วยหัวใจ”
วันอังคารที่ 4 กรกฎาคม 2566
ขอเชิญชวนเยาวชนเข้าร่วมประกวดการผลิตสื่อไวรัลคลิปในหัวข้อ จิตอาสา “เราทําความ ดี ด้วยหัวใจ”
...
สํานักงานปลัดกระทรวงกลาโหม ขอเชิญชวนเยาวชน อายุตั้งแต่ 15 - 24 ปี เข้าร่วมประกวดการผลิตสื่อไวรัลคลิป โดยการสร้างสรรค์ผลงานในรูปแบบที่เข้าใจง่าย น่าสนใจ ความยาวไม่น้อยกว่า 45 วินาที และไม่เกิน 1.30 นาที ชิงทุนการศึกษากว่า 30,000 บาท ในหัวข้อ จิตอาสา “เราทําความ ดี ด้วยหัวใจ”
สามารถส่งผลงานตั้งแต่
วันนี้ - 23 กรกฎาคม 2566
รายละเอียดเพิ่มเติมทางเว็บไซต์
https://sopsd.mod.go.th/Viralclip.aspx
โทร 02 225 8262
รัฐบาลไทย-ข่าวทำเนียบรัฐบาล-iSingle Form ระบบรายงานข้อมูลกลางของกระทรวงอุตสาหกรรม
วันอังคารที่ 4 กรกฎาคม 2566
04/07/2566
iSingle Form ระบบรายงานข้อมูลกลางของกระทรวงอุตสาหกรรม
iSingle Form ระบบรายงานข้อมูลกลางของกระทรวงอุตสาหกรรม
ผู้ประกอบการต้องรู้จัก!!
iSingle Form ระบบรายงานข้อมูลกลางของกระทรวงอุตสาหกรรม
สําหรับผู้ประกอบการในรูปแบบออนไลน์ ช่วยอํานวยความสะดวกในการกรอกข้อมูลการประกอบกิจการโณงงานรายเดือน (ร.ง.8) และรายปี (ร.ง.9) รวมถึงข้อมูลการจัดการสิ่งปฏิกูลหรือวัสดุที่ไม่ใช้แล้ว ซึ่งเป็นเครื่องมือในการชี้วัดเศรษฐกิจอุตสาหกรรมที่รวดเร็วและเชื่อถือได้
ผู้ประกอบการได้ประโยชน์อะไรบ้าง?
- ทราบสถานการณ์การผลิตและมูลค่าการจําหน่ายของโรงงาน
- ทราบศักยภาพการผลิตของโรงงานในด้านต่าง ๆ
- นําข้อมูลไปใช้วางแผนการดําเนินธุรกิจเบี้องต้นได้ เช่น ดัชนีอุตสาหกรรม ผลิตภาพการผลิตรวม สถิติอุตสาหกรรม
- ประวัติการจัดการสิ่งปฏิกูลหรือวัสดุที่ไม่ใช้แล้วของโรงงาน
- เข้าถึงสิทธิประโยชน์ต่างๆ ของกระทรวงฯ เช่น รับคําปรึกษาจากผู้เชี่ยวชาญในการพัฒนาธุรกิจ เพิ่มโอกาสในการเข้าถึงสินเชื่อ
4 ขั้นตอนใช้งาน
1. สมัครสมาชิก i.industry.go.th ผ่านเว็บไซต์ https://isingleform.go.th หรือ Scan QR Code เข้าระบบ
2. ตรวจสอบและยืนยันกิจการเพื่อรายงานข้อมูล
3. เลือกบริการ Digital- Survey
4. เข้าใช้งาน iSingleForm
#กระทรวงอุตสาหกรรม #iSingleForm
รัฐบาลไทย-ข่าวทำเนียบรัฐบาล-กรมเจ้าท่า จัดการประชุมคณะกรรมการธรรมาภิบาลข้อมูล ครั้งที่ 1/2566  เพื่อกำหนดแนวทางการในการจัดทำธรรมาภิบาลข้อมูลของกรมเจ้าท่า ให้สอดคล้องกับธรรมาภิบาลข้อมูลภาครัฐ
วันอังคารที่ 4 กรกฎาคม 2566
กรมเจ้าท่า จัดการประชุมคณะกรรมการธรรมาภิบาลข้อมูล ครั้งที่ 1/2566  เพื่อกําหนดแนวทางการในการจัดทําธรรมาภิบาลข้อมูลของกรมเจ้าท่า ให้สอดคล้องกับธรรมาภิบาลข้อมูลภาครัฐ
...
นายวิเชียร เปมานุกรณ์รักษ์ รองอธิบดีกรมเจ้าท่า ด้านการส่งเสริมการขนส่งทางน้ํา เป็นประธานการประชุมคณะกรรมการธรรมาภิบาลข้อมูล ครั้งที่ 1/2566 พร้อมด้วยคณะกรรมการ ตามคําสั่งกรมเจ้าท่าที่ 486/2566 ลงวันที่ 15 มิถุนายน 2566 เข้าร่วมประชุม ในวันที่ 4 กรกฎาคม 2566 ณ ห้องประชุมสาครวิสัย อาคาร 162 ปี ชั้น 4 กรมเจ้าท่า
โดยที่ประชุมได้รับทราบประกาศคณะกรรมการพัฒนารัฐบาลดิจิทัล เรื่องมาตรฐานรัฐบาลดิจิทัลว่าด้วยข้อเสนอแนะสําหรับการจัดทํานโยบายและแนวปฏิบัติการบริหารจัดการข้อมูล ซึ่งเป็นเอกสารแม่แบบนโยบายการบริหารจัดการข้อมูล และแนวปฏิบัติการบริหารจัดการข้อมูล ของหน่วยงานของรัฐ ซึ่งจะเป็นกรอบและแนวทางให้การบริหารจัดการข้อมูลภายในหน่วยงานของรัฐมีความมั่นคงปลอดภัย มีความโปร่งใส และสามารถตรวจสอบได้ และประกาศคณะกรรมการพัฒนารัฐบาลดิจิทัล เรื่อง มาตรฐานรัฐบาลดิจิทัลว่าด้วยหลักเกณฑ์การประเมินคุณภาพข้อมูลสําหรับหน่วยงานภาครัฐ ที่เป็นกรอบและเครื่องมือในการประเมินคุณภาพข้อมูลของหน่วยงานภาครัฐในการตรวจสอบและควบคุมการบริหารจัดการข้อมูลให้เป็นไปตามกรอบแนวทางที่กําหนด เพื่อให้ได้ข้อมูลที่มีคุณภาพ น่าเชื่อถือ
พร้อมกันนี้ในที่ประชุม ได้ร่วมกันพิจารณาร่างประกาศคณะกรรมการธรรมาภิบาลข้อมูล กรมเจ้าท่า เรื่อง นโยบายการบริหารจัดการข้อมูล และแนวปฏิบัติการบริหารจัดการข้อมูล แผนการดําเนินงานของคณะบริกรข้อมูล และผลการดําเนินงานของคณะบริกรข้อมูล ตามที่ได้เข้าพบหน่วยงานเพื่อทําการซักซ้อมความเข้าใจในการจัดทําบัญชีข้อมูล (Data Catalog)
รัฐบาลไทย-ข่าวทำเนียบรัฐบาล-ปลัด ทส. หารือเตรียมจัดประชุม TCAC ครั้งที่ 2 ปลายตุลาคมนี้
วันอังคารที่ 4 กรกฎาคม 2566
ปลัด ทส. หารือเตรียมจัดประชุม TCAC ครั้งที่ 2 ปลายตุลาคมนี้
ปลัด ทส. หารือเตรียมจัดประชุม TCAC ครั้งที่ 2 ปลายตุลาคมนี้
ปลัด ทส. หารือเตรียมจัดประชุม TCAC ครั้งที่ 2 ปลายตุลาคมนี้
วันที่ 3 กรกฎาคม 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมเตรียมการจัดประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย ครั้งที่ 2 (Thailand Climate Action Conference:TCAC) โดยมีผู้แทนจากหน่วยงานทั้งภายในและภายนอก ทส. เข้าร่วมประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม
ที่ประชุมฯ ได้ร่วมกันหารือการเตรียมความพร้อมในการจัดการประชุม TCAC ครั้งที่ 2 ที่กําหนดจะจัดขึ้นในช่วงปลายเดือนตุลาคม 2566 นี้ ทั้งเรื่องสถานที่การจัดงาน แนวคิดหลักและรูปแบบการจัดกิจกรรม แผนการดําเนินการ ตลอดจนการบูรณาการระหว่างภาคีเครือข่ายและภาคเอกชนที่มีการดําเนินงานด้านการเปลี่ยนแปลงสภาพภูมิอากาศ เพื่อเผยแพร่องค์ความรู้และความสําคัญด้านการเปลี่ยนแปลงสภาพภูมิอากาศต่อสาธารณชน ให้ร่วมกันขับเคลื่อนการดําเนินงานของประเทศไทยให้เกิดผลเป็นรูปธรรม มุ่งสู่เป้าหมายความเป็นกลางทางคาร์บอน ภายในปี ค.ศ.2050 และการบรรลุเป้าหมายการปล่อยก๊าซเรือนกระจกสุทธิเป็นศูนย์ ภายในปี ค.ศ.2065 และส่งเสริมให้เกิดความร่วมมือระดับอาเซียน ต่อไป
รัฐบาลไทย-ข่าวทำเนียบรัฐบาล-กกต.เห็นชอบตาม ครม. ได้อนุมัติให้กระทรวงการคลังใช้จ่ายงบกลาง 200.6 ล้านบาท ชดเชยการเปลี่ยนแปลงอัตราแลกเปลี่ยนในการชำระค่าหุ้นเพิ่มทุนกลุ่มธนาคารโลก 2 แห่ง
วันพุธที่ 5 กรกฎาคม 2566
05/07/2566
กกต.เห็นชอบตาม ครม. ได้อนุมัติให้กระทรวงการคลังใช้จ่ายงบกลาง 200.6 ล้านบาท ชดเชยการเปลี่ยนแปลงอัตราแลกเปลี่ยนในการชําระค่าหุ้นเพิ่มทุนกลุ่มธนาคารโลก 2 แห่ง
กกต.เห็นชอบตาม ครม. ได้อนุมัติให้กระทรวงการคลังใช้จ่ายงบกลาง 200.6 ล้านบาท ชดเชยการเปลี่ยนแปลงอัตราแลกเปลี่ยนในการชําระค่าหุ้นเพิ่มทุนกลุ่มธนาคารโลก 2 แห่ง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 5 ก.ค. 66 ได้รับทราบผลการพิจารณาของคณะกรรมการการเลือกตั้ง (กกต.) ที่ได้เห็นชอบตาม ครม. ได้อนุมัติในหลักการให้สํานักงานเศรษฐกิจการคลัง (สศค.) กระทรวงการคลังใช้จ่ายงบประมาณรายจ่ายประจําปี พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงินทั้งสิ้น 200.6 ล้านบาท เพื่อเป็นค่าใช้จ่ายสําหรับชดเชยการเปลี่ยนแปลงอัตราแลกเปลี่ยนในการชําระค่าหุ้นเพิ่มทุนแบบสามัญและเฉพาะเจาะจงของกลุ่มธนาคารโลก ปี 2561
สําหรับการพิจารณาของ กกต. นี้สืบเนื่องจากที่ประชุม ครม. เมื่อวันที่ 11 เม.ย. 66 ได้อนุมัติหลักการให้ สศค. ใช้จ่ายงบกลางเพื่อวัตถุประสงค์และวงเงินข้างต้น และต้องดําเนินการเพื่อให้ได้รับความเห็นชอบจาก กกต. ตามบทบัญญัติของรัฐธรรมนูญมาตรา 169(3) จึงจะสามารถใช้จ่ายงบประมาณได้
น.ส.ไตรศุลี กล่าวว่า การดําเนินการซื้อหุ้นเพิ่มทุนในกลุ่มธนาคารโลกของประเทศไทย เป็นไปตามมติ ครม. เมื่อวันที่ 11 ก.ย. 61 ที่ได้เห็นชอบให้กระทรวงการคลังซื้อหุ้นเพิ่มทุนแบบสามัญและแบบเฉพาะเจาะจงของธนาคารในกลุ่มธนาคารโลก 2 แห่ง (จากทั้งหมด 5 แห่ง) ได้แก่ ธนาคารระหว่างประเทศเพื่อการบูรรณะและวิวัฒนาการ (International Bank for Reconstruction :IBRD) และบรรษัทการเงินระหว่างประเทศ (International Finance Corporation :IFC) รวมวงเงิน 78 ล้านดอลลาร์สหรัฐ หรือ 2,652 ล้านบาท ซึ่งผลการเพิ่มทุนดังกล่าวจะส่งผลให้ประเทศไทยมีอํานาจการออกเสียงใน IBRD เพิ่มเป็นร้อยละ 0.5 จากเดิม ร้อยละ 0.49 และใน IFC เพิ่มเป็นร้อยละ 0.52 จากเดิมร้อยละ 0.46
โดยระหว่างมีงบประมาณ 63-65 กระทรวงการคลังได้ดําเนินการชําระค่าหุ้นเพิ่มทุนของ IBRD และ IFC มาแล้ว 3 ครั้งรวมทั้งสิ้น 54.64 ล้านดอลลาร์สหรัฐ และมียอดคงเหลือที่ต้องชําระในปีงบประมาณ 66 เป็นงวดสุดท้ายจํานวน 23.35 ล้านดอลลาร์สหรัฐ
อย่างไรก็ตาม ณ วันที่ชําระค่าหุ้นจริงในปีงบประมาณ 63-65 ค่าเงินบาทได้อ่อนค่ากว่าที่สํานักงบประมาณได้ประมาณการไว้ ทําให้เกิดการชําระค่าหุ้นน้อยกว่าแผน ดังนั้นในปีงบประมาณ 66 จึงคาดว่าตามงบประมาณที่ได้รับจัดสรรไว้กระทรวงการคลังจะชําระเงินค่าหุ้นได้ 17.33 ล้านดอลลาร์สหรัฐ ยังขาดอีก 6.02 ล้านดอลลาร์ หรือ ประมาณ 200.6 ล้านบาท กระทรวงการคลังจึงจําเป็นต้องขอรับการจัดสรรเงินงบประมาณเพิ่มเติมตามวงเงินตามที่ได้รับอนุมัติในครั้งนี้
รัฐบาลไทย-ข่าวทำเนียบรัฐบาล-เคาะ! เปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” รับมือสถานการณ์โลก
วันพุธที่ 5 กรกฎาคม 2566
เคาะ! เปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” รับมือสถานการณ์โลก
.....
ที่ประชุม ครม. (5 ก.ค. 66) เห็นชอบเปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” เพื่อให้เป็นหน่วยงานขับเคลื่อนการดําเนินงานด้านการเปลี่ยนแปลงสภาพภูมิอากาศของประเทศ
.
ทั้งนี้ จากปัญหาการเปลี่ยนแปลงสภาพภูมิอากาศของโลกซึ่งส่งผลให้ไทยต้องรับมือกับปัญหาที่ตามมาด้านเศรษฐกิจ สังคม และสิ่งแวดล้อม กระทรวงทรัพยากรธรรมชาติและสิ่งแวดล้อม จึงได้ทบทวนและปรับปรุงบทบาท ภารกิจ และโครงสร้างหน่วยงานที่รับผิดชอบด้านการเปลี่ยนแปลงสภาพภูมิอากาศให้สอดคล้องกับบริบทด้านเศรษฐกิจ สังคม และสิ่งแวดล้อมที่เปลี่ยนแปลงไป
.
โดยนําภารกิจของกองประสานการจัดการเปลี่ยนแปลงสภาพภูมิอากาศมารวมกับภารกิจของกรมส่งเสริมคุณภาพสิ่งแวดล้อม และปรับปรุงหน้าที่และอํานาจ เปลี่ยนชื่อ กรมส่งเสริมคุณภาพสิ่งแวดล้อม เป็น กรมการเปลี่ยนแปลงสภาพภูมิอากาศและสิ่งแวดล้อม (Department of Climate Change and Environment)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส หารือแพลตฟอร์มอีคอมเมิร์ซ สร้างความเข้าใจกฎหมาย DPS
วันพุธที่ 5 กรกฎาคม 2566
ดีอีเอส หารือแพลตฟอร์มอีคอมเมิร์ซ สร้างความเข้าใจกฎหมาย DPS
ดีอีเอส หารือแพลตฟอร์มอีคอมเมิร์ซ สร้างความเข้าใจกฎหมาย DPS
วันนี้(5กรกฎาคม2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคมและสํานักงานพัฒนาธุรกรรมทางอิเล็กทรอนิกส์หรือETDAประชุมหารือร่วมกับผู้ให้บริการแพลตฟอร์มอีคอมเมิร์ซเพื่อเตรียมความพร้อมและทําความเข้าใจเกี่ยวกับพ.ร.ฎ.การประกอบธุรกิจบริการแพลตฟอร์มดิจิทัลที่ต้องแจ้งให้ทราบพ.ศ. 2565หรือกฎหมายDPS (Digital Platform Services)ที่จะมีผลใช้บังคับในวันที่21สิงหาคม2566โดยผู้ให้บริการแพลตฟอร์มอีคอมเมิร์ซถือเป็นหนึ่งในผู้ให้บริการแพลตฟอร์มดิจิทัลที่เข้าข่ายต้องปฏิบัติตามกฎหมายที่มีหน้าที่ต้องแจ้งให้ETDAทราบก่อนการประกอบธุรกิจทั้งนี้จากการหารือผู้ให้บริการแฟลตฟอร์มดิจิทัลส่วนใหญ่มีความเข้าใจและพร้อมให้ความร่วมมือในการเข้ามาจดแจ้งข้อมูลการประกอบธุรกิจให้ทราบณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคม
_____________
รัฐบาลไทย-ข่าวทำเนียบรัฐบาล-ครม.อนุมัติงบกลางวงเงิน 107.24 ล้านบาท ให้กระทรวงพาณิชย์เบิกจ่ายสำหรับโครงการติดตั้งเครื่องมือวัดปริมาณน้ำมันปาล์ม และให้เสนอ กกต. เห็นชอบตามรัฐธรรมนูญมาตรา 169(3) ก่อน
วันพุธที่ 5 กรกฎาคม 2566
05/07/2566
ครม.อนุมัติงบกลางวงเงิน 107.24 ล้านบาท ให้กระทรวงพาณิชย์เบิกจ่ายสําหรับโครงการติดตั้งเครื่องมือวัดปริมาณน้ํามันปาล์ม และให้เสนอ กกต. เห็นชอบตามรัฐธรรมนูญมาตรา 169(3) ก่อน
ครม.อนุมัติงบกลางวงเงิน 107.24 ล้านบาท ให้กระทรวงพาณิชย์เบิกจ่ายสําหรับโครงการติดตั้งเครื่องมือวัดปริมาณน้ํามันปาล์ม และให้เสนอ กกต. เห็นชอบตามรัฐธรรมนูญมาตรา 169(3)ก่อน สํานักงบประมาณจึงจะจัดสรรงบได้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 5 ก.ค. 66 อนุมัติงบกลาง รายการสํารองจ่ายเพื่อกรณีฉุกเฉินหรือจําเป็นสําหรับเบิกจ่ายโครงการติดตั้งเครื่องมือวัดปริมาณน้ํามันปาล์ม เพื่อบริหารจัดการและควบคุมสต๊อกน้ํามันปาล์ม งวดที่3 และงวดสุดท้าย จํานวนเงินรวม 107.24 ล้านบาท และให้ดําเนินการเสนอคณะกรรมการการเลือกตั้ง (กกต.) พิจารณาต่อไป
สําหรับโครงการติดตั้งเครื่องมือวัดปริมาณน้ํามันปาล์มฯ เคยได้รับอนุมัติจาก ครม. เมื่อวันที่ 11 ก.พ. 63 และ 14 ก.ค. 63 ให้กระทรวงพาณิชย์โดยกรมการค้าภายในเป็นผู้ดําเนินโครงการภายในกรอบงบประมาณ 372.52 ล้านบาท เพื่อให้สามารถนําข้อมูลปริมาณน้ํามันปาล์มดิบไปใช้ในการกํากับดูแลและบริหารจัดการสต๊อกน้ํามันปาล์มดิบได้รวดเร็ว ทันสถานการณ์ สามารถรักษาสมดุลและพยุงราคาผลปาล์มน้ํามันภายในประเทศให้มีเสถียรภาพมากขึ้น
น.ส.ไตรศุลี กล่าวว่า ที่ผ่านมากระทรวงพาณิชย์ ได้ดําเนินการขอรับจัดสรรงบจากสํานักงบประมาณเพื่อจ่ายค่าจ้างตามสัญญาจ้างแก่ผู้รับจ้างตามงวดงานแล้ว 2 งวด ยังเหลืองวดที่3 จํานวน 69.71 ล้านบาท และงวดสุดท้าย 37.53 ล้านบาท รวม 107.24 ล้านบาทซึ่งไม่สามารถเบิกจ่ายงบประมาณได้ทัน ทําให้วงเงินที่เคยได้รับอนุมัติไว้ถูกพับไปโดยกฎหมาย ดังนั้นกระทรวงพาณิชย์จึงมีความจําเป็นต้องขอรับจัดสรรงบประมาณเพื่อชดเชยงบประมาณดังกล่าว
อย่างไรก็ตาม ด้วยรัฐธรรมนูญมาตรา 169(3) บัญญัติให้ ครม.ที่พ้นจากตําแหน่งต้องไม่กระทําการอันมีผลเป็นการอนุมัติให้ใช้จ่ายงบประมาณสํารองจ่ายเพื่อกรณีฉุกเฉินหรือจําเป็น เว้นแต่จะได้รับความเห็นชอบจาก กกต. ก่อน ประกอบกับ ครม. เมื่อวันที่ 21 มี.ค. 66 ได้กําหนดแนวทางปฏิบัติและขั้นตอนการดําเนินงานตามมาตรา 169(3) ของรัฐธรรมนูญว่า การอนุมัติให้ใช้จ่ายงบประมาณสํารองจ่ายเพื่อกรณีฉุกเฉินหรือจําเป็น จะต้องทําเท่าที่จําเป็นและต้องได้รับความเห็นชอบจาก กกต. ก่อน โดยการดําเนินการดังกล่าวจะทําได้เฉพาะที่เกี่ยวกับการปฏิบัติภารกิจของส่วนราชการที่มีความจําเป็นต้องใช้จ่ายงบประมาณนอกเหนือจากที่ได้รับการจัดสรร หรือที่ได้รับการจัดสรรไปแล้วแต่ไม่เพียงพอและมีความจําเป็นเร่งด่วน โดยให้หน่วยงานที่เกี่ยวข้องดําเนินการขอความเห็นชอบจาก ครม. ก่อนแล้วจึงเสนอให้ กกต. พิจารณาให้ความเห็นต่อไป
โดยในเรื่องนี้กระทรวงพาณิชย์แจ้งว่า หากไม่มีเงินรองรับการเลิกจ่ายงวดงานตามสัญญาจ้างอาจทําให้เกิดความเสียหายต่อทางราชการได้ ดังนั้น ภายหลังได้รับอนุมัติจาก ครม. แล้วจึงให้ดําเนินการตามมาตรา169(3) และเมื่อ กกต. ให้ความเห็นชอบแล้ว สํานักงบประมาณจึงจะจัดสรรงบประมาณตามโครงการการต่อไป